टिहरी जिले में 4 दिनों से लगातार हो रही आफत की बारिश के चलते जनजीवन पूरी तरह से प्रभावित हो गया है. सात अगस्त की रात बारिश के कहर के चलते भटकण्डा लूणेटा में एक मकान पूरी तरह क्षतिग्रस्त हो गया. उसमें रह रही महिला ने किसी तरह भागकर अपनी जान बचाई. ग्रामीणों का कहना है की टिहरी झील के पानी के उतार चड़ाव के चलते लम्बे समय से गांव में भूस्खलन और भू-धंसाव हो रहा है और ग्रामीण बरसात में डर के साये में जीने को मजबूर है लेकिन आज तक उनका विस्थापन नहीं किया गया.